238. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2081241/11652/0022 της 17/28 Νοεμ. 1997 (ΦΕΚ Β΄ 1055) Έλεγχος Μισθοδοσίας Έχοντας υπόψη: 1.Τις διατάξεις του άρθρ. 28 του Νόμ. 2470/97 (ΦΕΚ 40 Α/21.3.97) «Αναμόρφωση μισθολογίου του προσωπικού της Δημόσιας Διοίκησης και άλλες συναφείς διατάξεις». 2.Τις διατάξεις του Νόμ. 2362/95 (ΦΕΚ Α΄ 247/27.11.95) «Περί Δημοσίου Λογιστικού, ελέγχου των δαπανών του Κράτους». 3.Την αριθ. 1107147/1239/0006Α/4.10.96 κοινή απόφαση του Πρωθυπουργού και Υπουργού Οικονομικών στους Υφυπουργούς Οικονομικών. 4.Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζουμε: Καθορίζουμε τις λεπτομέρειες για την εφαρμογή των διατάξεων του άρθρ. 28 του Νόμ. 2470/97 που αναφέρεται στον έλεγχο των εκκαθαριστών για την ορθή και ομοιόμορφη εφαρμογή όλων των μισθολογικού περιεχομένου διατάξεων. Οι έλεγχοι αυτοί διενεργούνται από ομάδες ελέγχου δύο ή περισσοτέρων ατόμων που συγκροτούνται από υπαλλήλους του Γενικού Λογιστηρίου του Κράτους. Τα μέλη των ομάδων αυτών ορίζονται από τον Γενικό Γραμματέα Δημοσιονομικής Πολιτικής ή το Γεν. Δ/ντή Μισθών και Συντάξεων, με την έκδοση εντολής ελέγχου. Η εντολή ελέγχου διαλαμβάνει: α)Την υπηρεσία που θα διενεργηθεί ο έλεγχος, β)τα μέλη της ομάδας ελέγχου, γ)το συντονιστή της ομάδας, δ)το απαιτούμενο χρονικό διάστημα, ε)τις ημέρες εκτός έδρας και τυχόν άλλα απαιτούμενα στοιχεία. Τα μέλη κάθε ομάδας, με μέριμνα του συντονιστή ενημερώνονται εγκαίρως για τον έλεγχο που θα διεξάγουν, μελετούν το θεσμικό πλαίσιο, τα σχετικά στοιχεία, τις τυχόν καταγγελίες και κάθε λεπτομέρεια που θα τους διευκολύνει στον αποτελεσματικότερο έλεγχο. Σε κάθε περίπτωση ελέγχου τα μέλη της ομάδας ελέγχου δηλώνουν στον εκκαθαριστή αποδοχών την ιδιότητά τους, την υπηρεσία που υπηρετούν, το σκοπό του ελέγχου και επιδεικνύουν τη σχετική εντολή ελέγχου καθώς και την αστυνομική τους ταυτότητα. Κατά την άσκηση των αρμοδιοτήτων τους υποχρεούνται: α.Να ενεργούν με ευπρέπεια, ευγένεια, αντικειμενικότητα και σεβασμό στη νομιμότητα και στην προσωπικότητα των ελεγχομένων. β.Να περιορίζονται αποκλειστικά στις ενέργειες που είναι απαραίτητες για την διενέργεια και την ολοκλήρωση του ελέγχου. γ.Να προβαίνουν σε όλες τις απαραίτητες νόμιμες ενέργειες, για τη διασφάλιση των αποδεικτικών στοιχείων των διαπιστουμένων παραβάσεων από κάθε ενδεχόμενο αμφισβήτησης ή απώλειας αυτών. Μετά τη διενέργεια του ελέγχου θα αποδίδουν στον εκκαθαριστή σημείωμα ελέγχου, από ειδικό μπλόκ εντύπων αριθμημένων σημειωμάτων, το οποίο θα υπογράφεται από το συντονιστή και τα λοιπά μέλη της ομάδας. Τα σημειώματα ελέγχου θα είναι εις τριπλούν. Το δεύτερο αντίγραφο θα αποστέλλεται στη 22η Δ/ντη Μισθολογίου και το τρίτο παραμένει στο στέλεχος. Σε περίπτωση που διαπιστωθούν παραβάσεις θα αναφέρεται στο σημείωμα ελέγχου ότι ο εκκαθαριστής των αποδοχών υποχρεούται εντός δέκα εργασίμων ημερών να μεριμνήσει για την ενημέρωση των δικαιούχων και να απαιτήσει απ’ αυτούς την επιστροφή των αχρεωστήτως καταβληθέντων ποσών. Εάν οι δικαιούχοι συμφωνήσουν για την επιστροφή των αχρεωστήτως καταβληθέντων ποσών, θα τους παρέχεται η ευχέρεια από την ομάδα ελέγχου και από τον εκκαθαριστή αποδοχών να τα επιστρέψουν καταβάλλοντας κάθε μήνα το 1/10 των μηνιαίων αποδοχών τους, μέχρι εξοφλήσεως της οφειλής των (άρθρ. 3 παρ. 1 Ν.Δ. 356/74 σε συνδυασμό με το άρθρ. 2 Ν.Δ. 3079/54). Σε περίπτωση που οι αχρεωστήτως λαβόντες, αρνηθούν την επιστροφή με τον ανωτέρω διακανονισμό, ενημερώνεται από την ομάδα ελέγχου  22η Δ/ντη Μισθολογίου ή η Γενική Δ/νση Μισθών και Συντάξεων του Γενικού Λογιστηρίου του Κράτους, οι οποίες υποχρεούνται να ζητήσουν εγγράφως από τον οικείο επιθεωρητή οικονομικής  επιθεώρησης των  ΔΟΥ  την   έκδοση  (Μετά τη σελ. 384,90950)  Σελ. 384,90951 Τεύχος 1347 Σελ. 67 Αποδοχές Δημοσίων Υπαλλήλων 2.Ζ.α.238 καταλογιστικής πράξης, σε βάρος των υπαλλήλων που έλαβαν αχρεωστήτως τα σχετικά ποσά, κοινοποιώντας το σχετικό έγγραφο και στον εκκαθαριστή των αποδοχών. Τέλος, σε περίπτωση αδυναμίας καταλογισμού των αχρεωστήτως λαβόντων, λόγω θανάτου ή άλλης αιτίας, διενεργείται από τον επιθεωρητή καταλογισμός σε βάρος του εκκαθαριστή εφόσον αυτός κατά την επανεξέταση της υπόθεσης διαπιστώσει δόλο ή βαρεία αμέλεια. 